
CONSILIUL LOCAL AL MUNICIPIULUI TIMIȘOARA

ADMINISTRAȚIA PENTRU SĂNĂTATE ȘI EDUCAȚIE A MUNICIPIULUI TIMIȘOARA

DIRECȚIA DE INVESTIȚII ȘI MENTENANȚĂ UNITĂȚI  SANITARE  ȘI UNITĂȚI  DE ÎNVĂȚĂMÂNT 

Compartiment administrare clădiri, terenuri unități  de învățământ și unități  sanitare                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                             

          Nr.ASMT2023-2016/02.08.2023
RAPORT DE SPECIALITATE
privind  atribuirea în folosinţă  gratuită  a  imobilului situat în Timișoara, str. Ghe Lazăr nr. 20-30, înscris în CF nr. 455443 Timisoara,   către Liceul Teoretic „Nicolaus Lenau”, în vederea desfăşurării activităţii de învăţământ pe o perioadă de 10 ani
        Având în vedere Referatul de aprobare cu nr. ASMT2023-2017/02.08.2023 al Primarului Municipiului Timişoara şi Proiectul de hotărâre privind  atribuirea în folosinţă  gratuită  a  imobilului situat în Timișoara, str. Ghe Lazăr nr. 20-30, înscris în CF nr. 455443 Timisoara,   către Liceul Teoretic „Nicolaus Lenau”, în vederea desfăşurării activităţii de învăţământ, pe o perioadă de 10 ani
       Facem următoarele precizări:

       Imobilul compus din construcții  și teren, situat în Timișoara, str. Ghe Lazăr nr. 20-30, înscris în CF nr. 446810 Timișoara  se află în proprietatea publică al Municipiului Timișoara și a  făcut parte din baza materială a Colegiului Tehnic Ion Mincu. 
      În urma organizării şi funcţionării reţelei școlare a unităţilor de învăţământ preuniversitar de stat şi privat din Municipiul Timişoara pentru anul şcolar 2018 – 2019, aprobată prin Hotărârea Consiliului Local nr. 90/23.02.2018, structura Colegiului Tehnic Ion Mincu a fost dizolvată, astfel  construcțiile  și terenul aferent au rămas  disponibile.
      În  baza HCL  nr. 403/27.07.2018  imobilul a fost atribuit in folosință gratuită   Liceului N. Lenau pe o perioadă de 49 de ani.
      La data transmiteri în folosință  către  Liceului Teoretic ”Nicolaus Lenau”, imobilul  din str. Ghe Lazăr nr. 20-30,  înscris în cartea funciară nr.466810 Timișoara   era compus  din teren construit și  neconstruit  în suprafață de 15.045,00 mp, clădire școală S+P+2E,  cantină  P, atelier școală P+1E, clădire central termică, trei  terenuri  de sport, tribună   și   pivniță.
    În baza Hotărârii Consiliului Local nr. 182/09.05.2023 construcțiile și terenurile în  care  își  desfășoară activitatea unitãțile de învãțãmânt preuniversitar de stat - aflate în domeniul public al Municipiului Timișoara  au fost date  în administrarea Administrației pentru Sănătate și Educație a Municipiului Timișoara.
      Spitalul Clinic Municipal Urgență  a solicitat alocarea Atelierului  și  a Cantinei, situate în str. Gheorghe Lazăr  nr. 22-30,  ce au aparținut fostului Colegiu Tehnic ”Ion Mincu” actualmente  în folosința Liceului Teoretic ”Nikolaus Lenau”, în vederea  translocării unor  secții clinice  cu paturi.
       Atelierulul și Cantina pot fi atribuite către Spitalul Clinic Municipal Urgență doar după schimbarea destinației  din spațiu pentru învățământ  în spațiu pentru sănătate  cu avizul conform  al Ministerului Educației, conform  prevederile  art. 112 alin (6)  din Legea Educației  nr.1/2011 modificată și completată,”(6) Schimbarea destinaţiei bazei materiale şi a terenului folosit de instituţiile şi unităţile de învăţământ preuniversitar de stat se poate face pentru orice tip de activitate, în primii 3 ani calendaristici de la întreruperea activităţii educaţionale, de către autorităţile administraţiei publice locale numai cu avizul conform al ministrului educaţiei. Procedura elaborării avizului conform şi condiţiile necesare acordării acestuia se aprobă prin ordin al ministrului educaţiei.
    Atelierul  și cantina   aflându-se   pe aceeași parcelă de teren cu  celelate construcții în care se desfășoară activitatea Liceului  Teoretic ”Nikolaus Lenau”, înscrise în aceeași carte funciară  cu nr. 446810, prin HCL  nr. 95/21.03.2023 s-a  aprobat  dezmembrarea incintei  în trei loturi astfel încât  activitățiile  ce se vor desfășura în viitor să nu se afecteze între ele și anume: 

      - Lot 1 înscris în CF nr 455443 Timisoara -clădire școală, trei terenuri de  sport,  tribuna  și teren construit si neconstruit  în suprafață  de 9574,00mp  care rămâne  în baza  materială a  Liceului

”Nikolaus Lenau”;
     - Lot 2 înscris în CF nr 45544 Timisoara –atelier și cantina  solicitate  de Spitalul  Clinic Municipal  și centrala termică (punct trermic) care asigură  agentul termic în zonă și terenul construit  și neconstruit în suprafață de 4560,00 mp;

      - Lot 3 înscris în CF nr 455445 Timisoara - cale de acces în suprafață de 911,00 mp (stradă) care  va deservi  atât accesul la unitatea de  învățământ   cât și  la spital.
        Comisia de analiză a spaţiilor temporar disponibile situate în imobilele instituţiilor şcolare şi medicale aflate în proprietatea Municipiului Timişoara, constituită în baza HCL nr. 171/11.05.2021 a analizat Solicitarea  Spitalului Clinic Municipal în  sedința din  data de 12.07.2022, iar după dezmembrarea  imobilului  în  sedința din 06.07.2023 a reanalizat situația și  conform  extrasului  din  Procesul verbal din data  de  06.07.2023  a hotărât; 

    ”- promovarea  proiectul de  HCL privind  transmiterea în folosință gratuită  către  Liceul ”Nikolaus Lenau” a clădirilor  și a terenului  aferent (Lot.1 după dezlipire)  necesar  desfășurării procesului de învațământ, care va  rămâne  în baza  materială a  Liceului ”Nikolaus Lenau”, înscrise în  CF nr 455443 Timisoara  și revocarea  HCL  nr. 403/27.07.2018 prin  care  imobilul teren cu construcții, situate în str. Gheorghe Lazăr 20-30(înainte de dezlipire)  a fost atribuit în folosință gratuită  Liceului ”Nikolaus  Lenau” pe o perioadă de 49 de ani;

     - Schimbarea  destinației în spațiu  pentru  sănătate  pe perioadă  nedeterminată  a Atelierului  școală în regim de inălțime P+1E , Cantina în regim  de înălțime parter și terenului aferent , înscris în CF  nr 455444 Timisoara (Lot 2) în vederea transmiterii  în administrarea Spitalul Clinic Municipal, în vederea   translocări unor  Secții clinice  cu paturi;   

     - Rectificarea  suprafeței Lot 3 înscris în CF nr 455445 Timisoara -cale de acces (stradă) cu modificarea lățimii  pe aliniamentul de la str. Ghe  Lazăr de cel puțin 9 m.

     -Administrația pentru Educație și Sănătate a Municipiului Timișoara  va  promova  proiectele de  hotărării de  Consiliul  local, obținerea  Avizului Conform al Ministerului Educației  pentru schimbarea destinației și  demararea procedurii  de întocmire a documentației topocadastrale de  modificarea lățimii  pe aliniamentul de la str. Ghe  Lazăr de cel puțin 9 m”.  
      Având în vedere  că  la momentul actual  incinta initială  a imobilului are o altă configurație  urmare a  dezmembrării în trei loturi așa cum sunt precizate mai sus, urmând ca fiecare lot  să aibă o altă destinație, se impune  promovarea unui proiect de hotărâre  de consiliu local  pentru atribuirea în folosință gratuită către Liceul  Teoretic ”Nikolaus Lenau”, a incitei ( Lot 1), înscris în CF nr. 455443 Timisoara -clădire școală, trei terenuri de  sport,  tribuna  și teren construit și neconstruit  în suprafață  de 9574,00 mp, care va  rămâne în baza  materială a unități de învățământ și se va revoca HCL  nr. 403/27.07.2018 prin care  imobilul a fost atribuit în folosință gratuită   Liceului N. Lenau pe o perioadă de 49 de ani.
      Atribuirea imobilului  va fi concretizată printr-un Contract de  dare folosinţă gratuită, care se va încheia pentru o perioadă de 10 ani,  între  Administrația pentru Sănătate și Educație a Municipiului Timișoara, în calitate de administrator  și Liceul Teoretic Nikolaus Lenau ,în  calitate de utilizator.
      Subliniem  faptul  că propunerea de schimbare a destinației pe durată nedeterminată a imobilului  compus din atelier scoală, cantină și teren (Lot 2), aferente Liceului Teoretic ”Nicolaus Lenau”, situat în Timișoara, str. Ghe Lazăr nr. 20-30, înscris în CF nr. 455444 Timisoara, din spațiu pentru învățământ în spațiu pentru sănătate în vederea dării în administrarea Spitalului Clinic Municipal de Urgență Timișoara,  face obiectul  unui  alt  proiect de hotărâre  care va fi supus  spre aprobare  Consiliului Local.  
       Proiectul de hotărâre  se  promovează în conformitate cu următoarele prevederi legale;
     -Legea nr.1/2011 a educaţiei naţionale, 

· art.20, alin.1): autorităţile administraţiei publice locale asigură, în condiţiile legii, buna desfăşurare a învăţământului preuniversitar în localităţile în care acestea îşi exercită autoritatea;
· Ordonanţa de Urgenţă a Guvernului nr. 57/2019 privind codul administrativ-  art. 129 alin. (2) lit.c  și  d),   alin 6  lit a), alin 7 lit a),  art. 297, lit d) și art  349-353
· Codul Civil- art. 866, 874, 875 și 214
      Având în vedere cele prezentate mai sus, apreciem că proiectul  de hotărare privind  atribuirea în folosinţă  gratuită  a  imobilului situat în Timișoara, str. Ghe Lazăr nr. 20-30, înscris în CF nr. 455443 Timisoara, către Liceul Teoretic „Nicolaus Lenau”, în vederea desfăşurării activităţii de învăţământ pe o perioadă de 10 ani, îndeplineşte condiţiile pentru a fi supus dezbaterii şi aprobării plenului Consiliului Local.

